**Notă de argumentare**

 **la proiectul privind interpretarea prevederilor pct. 1 al Hotărîrii Guvernului nr. 1001 din 19 septembrie 2001, cu privire la declararea mărfurilor de către agenții economici din raioanele de est ale Republicii Moldova**

1. **Geneza problemei**

În perioada lunilor mai – noiembrie 2016 în adresa Ministerului Economiei, Ministerului Finanțelor și Serviciului Vamal, a parvenit un număr de adresări/petiții din partea agenților economici, în care aceasta si-a exprimat nedumerirea vis-a-vis de situația creată pe parcursul activității sale economice din anul 2016, în special a serviciilor de intermediere prestate (procurarea și livrarea a produselor petroliere) unor agenți economicistabiliți în regiunea de est a republicii.

În demersurile respective, au fost prezentate detaliile tranzacțiilor efectuate de agenții economici din dreapta Nistrului cu omologii transnistreni, unde, de cele mai dese ori, companiile intermediare erau responsabile de achiziția produselor petroliere de la uzinele producătoare din Republica Belarus și asigurarea livrării acestora cumpărătorului la o destinație stabilită, care de cele mai dese ori este regiunea transnistreană.

Totodată, deși în multe cazuri, transferul dreptului de proprietate a mărfurilor (urmare vînzării) avea loc în afara teritoriului vamal al Republicii Moldova, companiile intermediare (deja în calitate de transportatori) erau supuse achitării tuturor obligațiilor vamale pentru întreaga cantitate de produse importate, chiar și dacă o cotă parte din acestea aparțineau agenților economici din Transnistria.

Astfel, extrapolând din prevederile Hotărîrii Guvernului nr.1001 din 19.09.2001, unde este prevăzut că **agenții economici din raioanele de est a Republicii Moldova vor efectua procedura declarării și vămuire a mărfii** în funcție de regimul solicitat, fără perceperea drepturilor de import și plăților pentru poluarea mediului, cu condiția rămânerii mărfurilor pe teritoriul necontrolat de către organele constituționale, agenții economici implicați au solicitat Serviciului Vamal scutirea de plata drepturilor vamale pentru cantitățile de mărfuri transportate pentru agenții economici din stînga Nistrului.

Drept urmare solicitării făcute în adresa organelor vamale ale RM și recepționării răspunsului negativ din partea Serviciului Vamal, întocmit în conformitate cu prevederile Codului Vamal, agenții economici au intervenit cu o adresare către Ministerului Economiei cu scopul de a identifica o soluție viabilă de soluționare a problemelor create, precum și eliminarea posibilității de apariție a acestora în viitor.

1. **Consultări cu instituțiile**

În urma analizei problemelor invocate de agenții economici din Republica Moldova, care desfășoară activități comerciale cu agenții economici situați în raioanele de est a țării, Ministerul Economiei, în calitate de instituție responsabilă pentru politica economică și comercială a întrunit o ședință operativă cu participarea reprezentanților de nivel înalt a instituțiilor implicate la care s-a menționat că:

* În prezent, există un număr considerabil de agenți economici din Republica Moldova, care conlucrează activ și/sau presează servicii agenților economici din regiunea transnistreană, care ar putea sista astfel gen de activități pe motivul de a nu fi penalizați de modul în care pot fi interpretate de organele vamale/fiscale unele prevederi ale Hotărîrii Guvernului nr. 1001/2001 cu privire la declararea mărfurilor de către agenții economici din raioanele de est ale Republicii Moldova.
* Conform poziției Ministerului Economiei, existența relațiilor economice dintre agenții economici de pe ambele maluri este un semn îmbucurător atît din punct de vedere a procesului de reintegrare a țării dar și din punct de vedere a posibilității obținerii informațiilor oficiale despre activitățile comerciale ale agenților economici din regiunea transnistreană, care deși figurează oficial în sistemului național, își desfășoară activitatea de pe teritoriu raioanelor de est, care nu sunt controlate de organele constituționale ale Republicii Moldova.
* Importul produselor energetice este un subiect foarte important pentru economia țării atît din punct de vedere a securității energetice cît și din punct de vedere strategic și în astfel ce circumstanțe necesită de a fi abordat prin prisma mai multor factori, în special în ceea ce privește factorul asigurării monitorizării resurselor energetice pe teritoriul țării. În acest context, participanții la ședință au reiterat necesitatea soluționării problemei create atît pentru promovarea în continuare a relațiilor comerciale de pe ambele maluri, precum și pentru a nu motiva agenții economici transnistreni să recurgă la serviciile altor companii străine în arsenalul cărora pot figura și instrumente de tip *off-shore*, care cert vor limita capacitățile de monitorizare organelor de reglementare din țară.
* la fel de stringentă este situația agenților economici din regiunea transnistreană, care în prezent conlucrează cu piața belorusa, dar din cauza anumitor bariere tehnice sau logistice (cerințe minime de capital pentru înregistrare la bursa de produse petroliere din Bielorusia și efectuarea transportului de produse petroliere prin intermediul caii ferate) sunt nevoiți sa utilizeze serviciile companiilor autohtone, care în esență devin intermediari în cadrul acestor tranzacții.
* În urmă consultărilor efectuate, și invocând prevederile Legii 317/2003 privind actele normative ale Guvernului și ale altor autorități ale administrației publice centrale și locale, a fost înaintată propunerea de a elabora un proiect de interpretare oficială a HG‎ 1001, care va fi prezentată Guvernului spre aprobare, după consultările efectuate cu Serviciul Vamal și Biroul pentru Reintegrare.
1. **Soluțiile identificate**

Luînd drept bază principiile garantate de Codul Fiscal al RM, Legea nr. 1163-XII din 24 aprilie 1997 și anume prevederile pct. a) și c) ale alin. (8) al art. 6, prevederi care asigură prin legislația fiscală condiții egale investiturilor, capitalului autohton și străin, neutralitatea impunerii și echitatea fiscală a contribuabililor ce acționează în condiții similare, în vederea neadmiterii dublei impuneri a mărfurilor importate în Republica Moldova, a fost identificată posibilitatea de interpretare a prevederilor pct. 1 al Hotărîrii Guvernului nr. 1001 din 19 septembrie 2001, cu privire la declararea mărfurilor de către agenții economici din raioanele de est ale Republicii Moldova, pentru a asigura un tratament fiscal similar atît pentru agenții economici din raioanele de est a republicii cît și agenților economici din partea de est a țării care introduc produsele petroliere pe teritoriul vamal al țării, destinația finală a acestora fiind regiunea transnistreană.

Astfel, ținînd cont de faptul că procedura de declarare a mărfurilor introduse în țară de către agenții economici din raioanele de est ale Republicii Moldova, (înregistrați la Camera Înregistrării de Stat în modul stabilit de Hotărîrea Guvernului nr. 815 din 2 august 2005), se efectuează fără perceperea drepturilor de import, se recunoaște faptul că mărfurile în cauză, declarate la punctele de control vamal de pe malul drept al rîului Nistru parcurg doar prima etapa formalităților vamale(ne fiind taxate), cea de a doua fiind efectuată la locul final de destinație – Transnistria (unde, după caz are loc taxarea propriu zisă). Totodată, verificarea faptului plecării/ajungerii mărfurilor la destinație are prin intermediul înscrierilor de traversare a mijloacelor de transport cu mărfurile respective la posturile vamale interne de control.

În ceea ce privește posibilitatea restituirii sau trecerii în cont a TVA-lui agentului economic care procură valori materiale de la agenții economici situați pe teritoriul RM, dar care nu au relații fiscale cu sistemul ei bugetar, menționăm că acest mecanism este prevăzut în art. 102 al Codului Fiscal și ar putea utilizat dacă este necesar.

Respectând principiul tratării egale al contribuabililor, agenții economici care livrează valori materiale în adresa agenților economici situați în raioanele de Est ale RM (înregistrați permanent la Camera de Înregistrare), dispun de dreptul la restituirea (trecerea în cont) a drepturilor de import, achitate anterior la declararea mărfurilor. Restituirea (sau trecerea în cont) ar putea fi efectuată de către organul fiscal după prezentarea tuturor actelor oficiale necesare și dovezilor de trecere a mărfurilor prin posturile vamale interne de control.

1. **Analiza riscului**

În urmă analizei riscului prezentei inițiative au fost identificate următoarele riscuri:

* În cazul în care actul aprobat va avea un efect retroactiv, acesta va crea premisele legale pentru restituirea agenților economici valoarea plăților efectuate pentru mărfurile importate din numele companiilor transnistrene în anul 2016. Iar, în situația în care cazul prenotat devine un precedent, acesta va putea fi folosit în instanțele de judecată pentru obținerea restituirilor de către agenții economici, ce s-au confruntat cu situații similare la importul produselor pe teritoriul vamal al țării în anii precedenți.

**Octavian CALMÎC**

**Viceprim-ministru**

**Ministru al economiei**